OpenLLM-France/wikimedia huggingface dataset:
# Jimalalud

Jimalalud és un municipi de la província de Negros Oriental, a la regió filipina de les Visayas Centrals. Segons les dades del cens de l'any 2007 té una població de 27.728 habitants distribuïts en una superfície de 139,50 km².

## Divisió administrativa

Jimalalud està políticament subdividit en 28 barangays.
| Aglahug Agutayon Ampanangon Bae Bala-as Bangcal Banog Buto Cabang Camandayon | Cangharay Canlahao Dayoyo Lacaon Mahanlud Malabago Mambaid Mongpong Owacan | Pacuan Panglaya-an North Poblacion South Poblacion Polopantao Sampiniton Talamban Tamao Yli |
# Jeroboam II

Segons la Bíblia, Jeroboam (en hebreu, ירבעם בן-יואש Yerav’am ben Yeho’ash) va ser el tretzè rei del Regne d'Israel després de la seva divisió, durant 41 anys entre 782-753 a.n.e. segons la cronologia tradicional, o entre 844-803 a.n.e. segons la cronologia bíblica. Va ser el quart rei de la dinastia de Jehú.
Jeroboam II va recuperar territoris perduts anteriorment en mans del sirians i sembla que va exercir algun tipus de control o tribut sobre Hamat i Damasc.
Els profetes Osees i Amós el van criticar durament per la seva conducta immoral, frau, extorsió, assassinat, opressió, idolatria i altres pràctiques que deshonraven Jehovà.
Després de la seva mort el va succeir el seu fill Zacaries, l'últim rei de la dinastia de Jehú.

## Bibliografia

* Enciclopèdia Espasa volum nº. 28, segona part, pàg. 2670 (ISBN 84-239-4582-0)

## Referències

* ↑ 2Re 14:25-28
* ↑ Os 1: 2, 4; 4: 1, 2, 12-17; 5: 1-7; 06:10; Am 2: 6-8; 3: 9, 12-15; 4: 1
# Jeroen Dubbeldam

Jeroen Dubbeldam (Zwolle, el 15 d'abril de 1973) és un genet neerlandès especialitzat en salt a cavall. Va participar en els Jocs Olímpics d'Estiu de 2000, on va aconseguir una medalla d'or en salt individual amb el cavall De Sjiem.
Va guanyar el seu primer premi el 1994, durant els campionats europeus, on va ser campió de la categoria jove amb el cavall Killarney. Va aconseguir els més grans èxits amb el cavall De Sjiem: una medalla d'or als Jocs Olímpics del 2000 i un any després el prestigiós Gran Premi d'Aquisgrà. El 2010 va guanyar el Gran Premi de Calgary amb el cavall Spruce Meadows. Als Jocs Eqüestres Mundials del 2014 va guanyar una medalla d'or en salt individual i el 23 d'agost del 2015 va guanyar el seu primer títol individual del campionat europeu d'Aquisgrà amb el cavall Zenith.
Jeroen Dubbeldam té tres fills i viu a Weerselo (Overijssel), on té un estable de competició, anomenat en honor del cavall De Sjiem.

## Referències

* ↑ «Sports-reference com profiel». Arxivat de l'original el 2009-11-02. [Consulta: 10 gener 2016].
* ↑ Lloc web oficial
* ↑ «Perfil de Dubbeldam». Arxivat de l'original el 2017-04-22. [Consulta: 10 gener 2016].
# Joan II de Cabrera

Joan II de Cabrera (Mòdica, Ragusa ? - Sicília 1477) fou un jove noble català, vescomte de Cabrera i de Bas i cinquè comte de Mòdica i comte d'Osona.

## Antecedents familiars

Fill de Joan I de Cabrera i Joana de Carmain.
| 16. Bernat III de Cabrera | 16. Bernat III de Cabrera | 16. Bernat III de Cabrera | 16. Bernat III de Cabrera |
| 8. Bernat IV de Cabrera | 8. Bernat IV de Cabrera | 8. Bernat IV de Cabrera | 8. Bernat IV de Cabrera | | | |
| 17. Margarida de Foix | 17. Margarida de Foix | 17. Margarida de Foix | 17. Margarida de Foix |
| 4. Bernat Joan de Cabrera | 4. Bernat Joan de Cabrera | 4. Bernat Joan de Cabrera | 4. Bernat Joan de Cabrera | | | | | | |
| | | | 18. Joan de Prades | 18. Joan de Prades | 18. Joan de Prades | 18. Joan de Prades |
| 9. Timbor de Prades | 9. Timbor de Prades | 9. Timbor de Prades | 9. Timbor de Prades | | | |
| 19. Sança Eximenis d'Arenós | 19. Sança Eximenis d'Arenós | 19. Sança Eximenis d'Arenós | 19. Sança Eximenis d'Arenós |
| 2. Joan de Cabrera | 2. Joan de Cabrera | 2. Joan de Cabrera | 2. Joan de Cabrera | | | | | | | | | |
| | | | | | | 20. Joan de Prades | 20. Joan de Prades | 20. Joan de Prades | 20. Joan de Prades |
| | | 10. Jaume de Prades | 10. Jaume de Prades | 10. Jaume de Prades | 10. Jaume de Prades | | | |
| 21. Sança Eximenis d'Arenós | 21. Sança Eximenis d'Arenós | 21. Sança Eximenis d'Arenós | 21. Sança Eximenis d'Arenós |
| 5. Violant de Prades | 5. Violant de Prades | 5. Violant de Prades | 5. Violant de Prades | | | | | | |
| | | | 22. Alfons IV de Ribagorça | 22. Alfons IV de Ribagorça | 22. Alfons IV de Ribagorça | 22. Alfons IV de Ribagorça |
| 11. Violant de Gandia | 11. Violant de Gandia | 11. Violant de Gandia | 11. Violant de Gandia | | | |
| 23. Violant d'Arenós i Cornel | 23. Violant d'Arenós i Cornel | 23. Violant d'Arenós i Cornel | 23. Violant d'Arenós i Cornel |
| 1. Joan II de Cabrera | 1. Joan II de Cabrera | 1. Joan II de Cabrera | 1. Joan II de Cabrera | | | | | | | | | |
| | | | | | | | | | 3. Joana de Carmain | 3. Joana de Carmain | 3. Joana de Carmain | 3. Joana de Carmain |

## Biografia

Morí ben jove, encara era infant. I els seus títols passaren a la seva germana Anna de Cabrera que tot just tenia 18 anys.
# Jetpur Barwala

Jetpur Barwala fou una de les branques en què estava dividit el principat de Jetpur al segle xx, abans de ser abolit el 9 d'agost de 1937 pel seu excessiu fraccionament. Estava governat per V. S. Bhan Desa. La superfície era de 116,5 km² i la població de 4.855 habitants.

## Referències

* Imperial Gazetteer 1931
# Jetpur Jethani

Jetpur Jethani fou una branca del principat de Jetpur, originada en Jeto, el fill petit del fundador de l'estat Naja Desa. La branca es va subdividir; les branques de Jetpur Devli i Jetpur Mulu Surag, i subbranques de Jetpur Bhoko Jethani i Jetpur Vikamshi Jethani, deriven d'aquesta branca.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Joan Varela Roca

Joan Varela Roca (Figueres, 14 de desembre de 1871 - 25 de setembre de 1924), fou un joier i polític figuerenc membre de la Unió Federal Nacionalista Republicana (UFNR).

## Biografia

De jove va aprendre l'ofici de joier i rellotger, i, amb només 22 anys, va fundar el seu primer taller-botiga a la pujada del Castell de Figueres, poc després traslladà el seu negoci al número 5 del carrer Peralada. Fou un catalanista convençut, membre de l'Associació Protectora de l'Ensenyança Catalana, del Casino Menestral de Figueres i subsecretari de la Societat Coral Erato.
Afiliat a la UFNR, entitat que pretenia la unificació de nacionalistes, federals i republicans en un únic partit republicà català, arribà a ser vicepresident de la junta del centre de la Unió Federal, càrrec que va mantenir fins que formà part de la candidatura d'esquerres a les eleccions municipals de 1920, candidatura que guanyà les eleccions, i així, es va convertir en regidor de la corporació municipal encapçalada per l'alcalde Vicens Ros.
Dos anys després, repeteix candidatura i torna a sortir regidor en una corporació municipal que torna a presidir Vicens Ros. Aquest mandat s'estroncà amb el cop d'Estat de Primo de Rivera que cessà tots els regidors dels ajuntaments del país.
Gairebé un any després, el 25 de setembre de 1924, Varela Roca mor en plena dictadura, motiu pel qual, la seva defunció va passar gairebé desapercebuda a la premsa local.

## Referències

* ↑ Teixidor Colomer, Anna; Varela Serra, Èlia; Varela Marimont, Carles «Del regidor Joan Varela a l'occidentalista Carles Varela Burch: republicans federals catalanistes i d'ofici rellotgers.». Annals. Institut d'Estudis Empordanesos, Vol. 42, Figueres., 2011 [Consulta: 12 desembre 2015].
# Joan XIV de Constantinoble

Joan Calecas（en grec medieval Ἰωάννης ΙΔʹ Καλέκας) va ser patriarca de Constantinoble de l'any 1333 al 1347.
Encara que les seves idees eren semblants a les de Barlaam de Seminara, es va oposar a l'Hesicasme que defensava Gregori Palamàs. Va tenir també un paper important a la Guerra civil que hi va haver entre els anys 1341 i 1347 com a membre del consell de regència de Joan V Paleòleg contra Joan VI Cantacuzè.
Era nascut a la ciutat d'Apri o Aprus a Tràcia, es va casar i va tenir un fill i una filla. Ordenat sacerdot, Joan Cantacuzè, el primer ministre de l'emperador Andrònic III Paleòleg i més tard megas domestikos, el va protegir i el va nomenar metropolità de Tessalònica, i després patriarca de Constantinoble, on va succeir a Isaïes. Algunes de les seves homilies s'han conservat.

## Referències

* ↑ Bautz, Friedrich Wilhelm (ed.). Biographisch-bibliographisches Kirchenlexikon / 3 Jedin, Hubert bis Kleinschmidt, Beda (en alemany). Herzberg: Bautz, 1992, p. col. 426-428. ISBN 9783883090351.
# Jonas De Roeck

Jonas De Roeck (Barcelona, 20 de desembre de 1979) és un exfutbolista professional belga, posteriorment entrenador.
Com a futbolista va jugar en diversos equips belgues fins a fitxar pel FC Augsburg d'Alemanya.

## Referències

* ↑ «De Roeck, Jonas» (en alemany). kicker.de. [Consulta: 20 agost 2010].

## Enllaços externs

* Perfil a transfermarkt.de Arxivat 2010-01-02 a Wayback Machine. (alemany)
# Jaume Jordà

Jaume Jordà o Jaime Jordán (Alcoi, aprox. 1650 - València, 17 de setembre de 1722) fou un cronista, historiador i teòleg valencià.
Fou frare de l'Orde de Sant Agustí, doctor i mestre en teologia. Va realitzar la professió religiosa al convent de Sant Agustí de València. Després de diversos anys d'estudi va obtenir els graus de doctor en Teologia i mestre en Arts. Així, fou dues vegades rector i regent d'estudis de l'escola Sant Fulgenci de València, i prior dels convents d'Oriola a Alacant, del Socors de València i del convent de Castelló de la Plana. Escriví un llibre sobre sant Agustí i un catàleg de sants augustinians. En el camp de la historiografia, com a cronista de l'Orde, escriví i publicà en tres toms la Historia de la provincia de la Corona de Aragón de la sagrada orden de los ermitaños del gran padre san Agustín (1704, amb dues edicions més el 1712). La veritable vocació de Jordà va ser la de cronista i historiador, on va aconseguir competència i prestigi. Els superiors li van donar l'ofici de cronista de l'Orde agustinià a la Corona d'Aragó. Tota la seva vida la va gastar en estudiar i escriure el passat. L'obra de Jordà resulta bàsica i aclaridora per l'erudició i informació històrica sobre els agustins a les regions de València, Aragó, Catalunya i Balears.

## Referències

* 1 2 «Jaume Jordà». Gran Enciclopèdia Catalana. Barcelona: Grup Enciclopèdia Catalana.
* 1 2 Escartí i Soriano, Vicent Josep «Jaume Jordà». Diccionari enciclopèdic d'historiografia catalana. Barcelona: Grup Enciclopèdia Catalana [Consulta: 9 juliol 2020].
* 1 2 Lazcano González, Rafael «Jaime Jordán». Reial Acadèmia de la Història [Consulta: 12 juliol 2020].
# Joan Bibiloni Frau

Joan Bibiloni Frau (Palma, 2 de gener de 1928 - Palma, 30 de juny del 2017) va ser un ciclista mallorquí, que fou professional entre 1951 i 1960. En el seu palmarès destaquen algunes victòries d'etapa en curses d'una setmana, com ara dues etapes a la Volta a Catalunya o dues a la Volta a Andalusia.
Els seus germans Sebastià (Palma, 10 de març del 1930 - 2001) i Josep (Palma, 1 de gener del 1937), també van ser ciclistes, encara que de menor historial.

## Palmarès

* 1954
** Vencedor d'una etapa a la Volta a Catalunya
** Vencedor d'una etapa a la Volta a Astúries
* 1955
** Vencedor d'una etapa a la Volta a Astúries
** Vencedor d'una etapa al Gran Premi Ajuntament de Bilbao
* 1956
** Vencedor d'una etapa a la Volta a Astúries
* 1957
** Vencedor de 2 etapes a la Volta a Andalusia
* 1958
** Vencedor d'una etapa a la Volta a Catalunya

### Resultats a la Volta a Espanya

* 1955. 32è de la classificació general
* 1956. 17è de la classificació general
* 1957. Abandona
* 1958. Abandona
* 1959. 28è de la classificació general

## Referències

* ↑ Vidal-Mateo Flaquer, Miguel. «Ciclistas de Mallorca» (en espanyol). [Consulta: 2 gener 2016].

## Enllaços externs

* Fitxa a museociclismo.it
* Fitxa a cyclebase.nl
* Fitxa a sitiodeciclismo.net
# Joplin

«Joplin» té aquests significats:
* Joplin (cràter), cràter d'impacte en el planeta Mercuri homenatjant al compositor estatunidenc Scott Joplin
* Joplin (Missouri), població dels Estats Units a l'estat de Missouri
* Joplin (Montana), concentració de població designada pel cens dels Estats Units a l'estat de Montana
* Janis Joplin (Port Arthur, Texas, 1943 – Hollywood, Califòrnia, 1970), cantant de rock and roll i blues activa durant el moviment contracultural de la dècada del 1960
* Scott Joplin (Texarkana, Texas, 1868 – Manhattan, Nova York, 1917), compositor i pianista estatunidenc
# John Murphy (sacerdot)

John Murphy (1753 - 2 de juliol de 1798) fou un sacerdot catòlic irlandès i un dels líders de la Rebel·lió irlandesa de 1798 a Wexford que va ser executat per soldats britànics.

## Referències

* ↑ «Murphy, John (1753–1798), Ruán O'Donnell». Oxford Dictionary of National Biography. Oxford University Press. DOI: 10.1093/ref:odnb/19579 [Consulta: 8 octubre 2019].

## Bibliografia complementària

* Furlong, Nicholas. Fr. John Murphy of Boolavogue: 1753-1798 (en anglès). Dublín: Geography Publications, 1991. ISBN 978-0906602188.
# Josep Maria Valls

Josep Maria Valls és el nom dels següents personatges:
* Josep Maria Valls i Vicens (Barcelona 1854 - 1907), novel·lista i advocat català.
* Josep Maria Valls Satorres (Alcoi, 1945), compositor valencià.
# Joan I, delfí d'Alvèrnia

Joan I dit el Delfinet (1280 - 10 de març de 1351) fou delfí d'Alvèrnia i comte de Clarmont, successor del seu pare Robert VII, delfí d'Alvèrnia vers 1324. Es va casar el 1312 amb Anna de Poitiers filla d'Ademar IV de Valença (vídua del comte Enric II de Rodès); en segones noces es va casar amb Alix de Mercoeur, filla de Berald IX de Mercouer; va tenir cinc fills:
* Berald I, delfí d'Alvèrnia i comte de Clarmont
* Amat, senyor de Rochefort (que va heretar de la mare les terres de Chamalières, Champeix, Bréone i altres)
* Hug, canonge de Clarmont
* Isabel, casada el 1334 amb Guiu de Chalençon
* Margarida, casada amb Jofré o Godofreu de Boulogne, senyor de Montgascon.
El 1340 va anar a Flandes al servei del rei Felip VI de França contra flamencs i anglesos. Fou governador de Saint-Omer i va derrotar els flamencs que saquejaven la veïna vila d'Arques, matant quatre mil homes i capturant-se uns quatre-cents. El 1345 va acompanyar al duc Joan de Normandia (1332-1350, després rei Joan II de França) a Guiena amb un exèrcit de 100.000 homes per lluitar contra el comte de Derby.

## Bibliografia

* L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Johnston (Carolina del Sud)

Johnston és una població dels Estats Units a l'estat de Carolina del Sud. Segons el cens del 2000 tenia 2.336 habitants.

## Demografia

Segons el cens del 2000, Johnston tenia 2.336 habitants, 923 habitatges i 635 famílies. La densitat de població era de 359,3 habitants/km².
Dels 923 habitatges en un 30% hi vivien nens de menys de 18 anys, en un 41,6% hi vivien parelles casades, en un 22,6% dones solteres, i en un 31,2% no eren unitats familiars. En el 28,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,1% tenia menys de 18 anys, un 9,4% entre 18 i 24, un 26,7% entre 25 i 44, un 21,6% de 45 a 60 i un 15,2% 65 anys o més.
L'edat mediana era de 36 anys. Per cada 100 dones de 18 o més anys hi havia 82,1 homes.
La renda mediana per habitatge era de 25.570$ i la renda mediana per família de 29.531$. Els homes tenien una renda mediana de 25.521$ mentre que les dones 19.572$. La renda per capita de la població era de 12.671$. Entorn del 21,2% de les famílies i el 23,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Johnston». American Fact Finder. Oficina del Cens dels Estats Units, 12-01-2010.
# Joseph Parayre

Joseph Parayre (Ceret, 9 de novembre del 1893 - 20 de setembre del 1940) fou un polític nord-català, diputat a l'Assemblea Nacional Francesa i senador durant la Tercera República Francesa.

## Biografia

Fill d'un treballador de banca, es va llicenciar en dret a la Universitat de Tolosa de Llenguadoc. Va exercir d'advocat a Ceret i fou elegit conseller de l'ajuntament de Ceret. Militant de la SFIO, fou elegit diputat pels Pirineus Orientals a les eleccions legislatives franceses de 1932 i 1936. A la mort de Joan Payrà en 1937 el va substituir en el Senat. El 10 de juliol de 1940 no va prendre part en el vot de plens poders a Philippe Pétain.

## Bibliografia

* « Joseph Parayre », al Dictionnaire des parlementaires français (1889-1940), sous la direction de Jean Jolly, PUF, 1960

## Enllaços externs

* Biografia al web del Senat francès
# Guillem Vidal

Guillem Vidal és el nom dels següents personatges:
* Guillem Vidal Andreu, jurista mallorquí, president del Tribunal Superior de Justícia de Catalunya, entre 1994 i 2004.
* Guillem Vidal Bibiloni, polític mallorquí, senador al Senat espanyol entre 1991 i 1995.
# Cellera de Catllà

La Cellera de Catllà és el recinte medieval primigeni del poble de Catllà, a la comarca del Conflent, de la Catalunya del Nord.
Envoltava el recinte primigeni del poble de Catllà, amb el recinte clos format al voltant de l'església parroquial de Sant Andreu.

## Història

Catllà està documentat des del 948, amb la forma Castellanum, mentre que les documentacions següents demostren l'evolució del topònim: villa Castellani el 968 i el 1011, Catllà el 1612 i 1750. El poble de Catllà d'ençà el segle X fou propietat de l'abadia de Sant Miquel de Cuixà, per donacions diverses, sobretot dels comtes de Cerdanya; la primera constatació d'aquest domini apareix en una butlla papal de Joan XIII, el 968, i s'estengué fins a la fi de l'Antic Règim.

## El recinte de la cellera

Era un recinte reduït, d'unes quinze passes de radi, centrada en l'església parroquial de Sant Andreu, i amb el cementiri al sud-oest, fora del recinte. L'engrandiment de l'església parroquial destruí ben bé la meitat nord de la cellera, de manera que es conserva poc més que els costats oriental i meridional. Pocs metres a migdia de l'església es conserva el portal d'entrada a la cellera, força ben conservat. Actualment s'obre a la Plaça de la República, i està envoltat de cases construïdes damunt del que era el perímetre de la cellera. És un arc de mig punt fet amb dovelles de granit, amples i no gaire llargues, ben tallades i polides i col·locades de manera perfecta. A l'interior hi ha restes de la porta: uns ferros que la sostenien. La volta interior del passadís de la porta va ser desfigurada, ja que hi van construir un sostre pla de ciment. El portal està emmarcat per un seguit llarg de cases que ressegueixen la planta primitiva de la cellera.

## Bibliografia

* Becat, Joan. «35 - Catllà». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Catllà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere; Badia i Homs, Joan. «Catllà: Cellera de Catllà». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 84-77399-51-4.

## Referències

* ↑ La Cellera de Catllà en els ortofotomapes de l'IGN
# Kapi Aghasi

El Kapi Aghasi (o Kapu Aghasi) fou el principal oficial del palau del sulta otomà fins al segle xvi. Era designat pel sultà i s'encarregava de tots els afers del personal de palau, incloent nomenaments, contractacions, ascensors i destitucions. Eren persones molt properes als sultans, dels que foren consellers i sovint rebien als principals governadors de l'imperi; també dirigien establiments de caritat.
Al segle xvi algunes de les seves funcions van passar al departament del dar al-saade aghasi que el 1587 fou separat del kapu aghasi i va acabar sent el cortesà principal. El 1704 les funcions que restaven al kapu aghasi van passar al silahdar i encara que el càrrec va subsistir era merament honorífic.

## Bibliografia

* M. d'Ohsson, Tableau general de l'empire othoman, París 1824
# Arel·li Fusc

Arel·li Fusc (en llatí Arellius Fuscus) va ser un retòric romà de rang eqüestre que va florir al final del regnat d'August. Va perdre el seu rang per un escàndol del qual no es coneixen detalls.
Va ser mestre d'Ovidi, del filòsof Papiri Fabià i d'altres. Els seus discursos eren normalment en grec. Sèneca descriu el seu estil com més brillant que sòlid, antitètic més que eloqüent. Entre les seves obres hi ha un elogi a Ciceró. El seu rival en oratòria va ser Porci Latró i els seus estils era completament oposats. Plini retreu a Fusc que portés anells de plata.
Arel·li Fusc tenia un fill del mateix nom que també va ser un retòric i el nom d'un dels dos era Quint (Quintus) però no se sap de quin dels dos es tracta. Sèneca menciona el gran com a Arellius Fuscus pater.

## Referències

* ↑ Bodham Donne, William. «Arellius Fuscus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Cantó de Néronde

El cantó de Néronde era una divisió administrativa francesa del departament del Loira, situat al districte de Roanne. Comptava 10 municipis i el cap era Néronde. Va desaparèixer el 2015.

## Municipis

* Balbigny
* Bussières
* Néronde
* Pinay
* Sainte-Agathe-en-Donzy
* Sainte-Colombe-sur-Gand
* Saint-Cyr-de-Valorges
* Saint-Jodard
* Saint-Marcel-de-Félines
* Violay

## Història

Llista dels consellers generals successius :
| Data d'elecció | Identitat | Partit |
| 1951-1982 | Pierre Simon | CNI |
| 1982-2008 | Pascal Clément | UDF, després UMP |
| 2008-2015 | Jean-Claude Tissot | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 7.563 | 8.156 | 7.862 | 7.827 | 7.865 | 8.087 | 8.511 |
| A partir de 1990: Població sense dobles comptes |||||||
# Jesús Hermida Pineda

Jesús Hermida Pineda (Ayamonte, Huelva, 27 de juny de 1937 - Madrid, 4 de maig de 2015) fou un periodista espanyol, conegut als inicis de la seva carrera per la retransmissió des de Nova York de l'arribada de l'home a la lluna, el 21 de juliol de 1969.
Llicenciat en filosofia i lletres, estudià a l'Escuela Oficial de Periodismo de Madrid i inicià la carrera professional com a redactor de la revista Signo (1958), d'on passà a La Actualidad Española (1960), El Alcázar (1964), Diario Pueblo (1966) i Informaciones (1966). El 1967 s'incorporà a Televisió Espanyola com a redactor de noticiaris i, posteriorment, fou corresponsal a Nova York, càrrec que exercí durant dotze anys. De retorn a Espanya s'especialitzà en magazins, primer a TVE i després, des de 1991, a Antena 3 TV, amb els programes Su turno, Por la mañana, A mi manera i La noche de Hermida. Posteriorment conduí a Antena 3 TV els programes Sin límites, amb Mercedes Milà, i Especiales informativos.
L'any 2000 va rebre el premi Ondas a la millor estratègia professional. Fou director general adjunt d'Antena 3 TV (2002-2003).

## Referències

* ↑ «Mor el periodista Jesús Hermida als 77 anys». el Periodico [Consulta: 4 maig 2015].
* ↑ «Mor Jesús Hermida». ara.cat, 04-05-2015.